P-Move ยุติ เดิน ก้าว แลก เพื่อการปฏิรูปที่ดินไทย หลังทหารเชิญเข้าค่ายคุย
ระบุจะมีการกำหนดท่าทีการเคลื่อนไหวอีกครั้งภายหลังปีใหม่ ขณะที่ ผบ.มทบ.33 รับจะนำข้อเรียกร้องเสนอ พล.อ.ประวิตร ยันถึงมือนายกฯ แน่ รับปากแจ้งความคืบหน้าหลังปีใหม่23 ธ.ค. 2558 หลังจากวานนี้ (22 ธ.ค.58) ขบวนการประชาชนเพื่อสังคมที่เป็นธรรม (P-move) และสหพันธ์เกษตรกรภาคเหนือ (สกน.)จัดกิจกรรมเดิน : ก้าว : แลก เพื่อการปฏิรูปที่ดินไทย ที่หน้าอนุสาวรีย์ 3 กษัตริย์ จ.เชียงใหม่ เพื่อผลักดันให้รัฐบาล และคณะรักษาความสงบแห่งชาติ(คสช.) เดินหน้าโฉนดชุมชน ธนาคารที่ดิน ยุติแผนแม่บทฯและทบทวนการประกาศอุททยานฯทับที่ชุมชน () ซึ่งวานนี้นั้นกลุ่มดังกล่าวได้เดินถึงอนุสาวรีย์พระนางจามเทวี จ.ลำพูน โดยมีเจ้าหน้าที่ทหารและตำรวจติดตามอย่างใกล้ชิดวันนี้ (23 ธ.ค.58) รายงานว่า ช่วงเช้า กลุ่มดังกล่าวได้รวมตัวกันที่ลานอนุสาวรีย์ครูบาศีวิชัย จ.ลำพูน และอ่านแถลงการณ์เรื่อง การแถลงผลงานของรัฐบาลกับการแก้ปัญหาความเหลื่อมล้ำทางสังคมและความเดือดร้อนของประชาชน จากนั้นได้เริ่มออกเดินไปยังศาลจังหวัดลำพูน เพื่อไปร่วมให้กำลังใจสองจำเลยที่มีนัดฟังคำพิพากษาของศาลฎีกาในคดีที่ดินไร่ดง ลำพูนต่อมาเวลา 12.30 น. นายดิเรก กองเงิน ประธานของสหพันธ์เกษตรกรภาคเหนือ พร้อมกับตัวแทนเครือข่ายจำนวนรวมแล้ว 10 คน จึงได้เดินทางจากศาลจังหวัดลำพูนไปยังค่ายกาวิละ จ.เชียงใหม่ โดยนอกจาก พล.ต.โกศล ประทุมชาติ ผบ.มทบ.33 แล้ว ยังมีเจ้าหน้าที่รัฐเข้าร่วมการประชุมกับทางเครือข่ายพีมูฟและสกน.อีกราว 10 นาย ทั้งรองผบ.มทบ.33 เสนาธิการมทบ.33 เจ้าหน้าที่ตำรวจ รวมทั้งเจ้าหน้าที่ป่าไม้ของจังหวัด และเจ้าหน้าที่ของกระทรวงทรัพยากรธรรมชาติและสิ่งแวดล้อมพล.ต.โกศล ประทุมชาติ ได้เสนอว่าจะนำเรื่องที่ทางเครือข่ายเรียกร้อง ไปเสนอต่อ พล.อ.ประวิตร วงษ์สุวรรณ รองนายกรัฐมนตรี ในวันที่ 27 ธ.ค.นี้ และรับปากว่าข้อเรียกร้องจะไปถึงนายกรัฐมนตรีโดยจะมีการแจ้งผลความคืบหน้าให้เครือข่ายทราบในช่วงหลังปีใหม่ภายหลังการเจรจากับเจ้าหน้าที่ทหาร ทางเครือข่ายพีมูฟ และสกน. ได้ตัดสินใจยุติการเดินก้าวแรก โดยมีการเดินทางกลับมาชี้แจงผลการพูดคุยต่อเครือข่าย และระบุจะมีการกำหนดท่าทีการเคลื่อนไหวอีกครั้งภายหลังปีใหม่ โดยที่ระหว่างการพูดคุยชี้แจงในเครือข่าย ก็ยังมีเจ้าหน้าที่ทหารติดตามมาถ่ายรูปกิจกรรมโดยตลอดทั้งนี้มีรายงานด้วยว่า ระหว่างการพูดคุยนั้นมีเจ้าหน้าที่ทหารได้มีการนำพ.ร.บ.ชุมนุมสาธารณะ มาแจกให้ผู้เข้าร่วมประชุมดูด้วย โดยเจ้าหน้าที่ได้แจ้งทางเครือข่ายว่าไม่อยากให้มีการดำเนินกิจกรรมต่อ พร้อมระบุว่ากิจกรรมเมื่อวานนี้สุ่มเสี่ยงต่อการฝ่าฝืน พ.ร.บ.ชุมนุมสาธารณะ ทางฝ่ายความมั่นคงเองก็ยังประเมินกิจกรรมกันอยู่
ระบุจะมีการกำหนดท่าทีการเคลื่อนไหวอีกครั้งภายหลังปีใหม่ ขณะที่ ผบ.มทบ.33 รับจะนำข้อเรียกร้องเสนอ พล.อ.ประวิตร ยันถึงมือนายกฯ แน่ รับปากแจ้งความคืบหน้าหลังปีใหม่ 23 ธ.ค.
P-Move,ขบวนการประชาชนเพื่อสังคมที่เป็นธรรม,ทหาร,ธนาคารที่ดิน,ปฏิรูปที่ดิน,สหพันธ์เกษตรกรภาคเหนือ,เดิน ก้าว แลก เพื่อการปฏิรูปที่ดินไทย,เดินก้าวแลก,โกศล ประทุมชาติ,โฉนดชุมชน